Një fabrikë mobiljesh në Nju Jork - variant në miniaturë i OKB-së
Në fabrikë, emigrantë nga vende të ndryshme kanë pak kufij politikë e kulturorë mes njëri-tjetrit
Kur Mehudin Krdzic ishte djalë i ri në Bosnje, ai thotë se forcat serbe e zhvendosën familjen e tij nga ferma në qytetin e Srebrenicës. Ai e kujton atë që ka parë me tmerr. Mjerimin Marka Boso e kishte parë në filma para se ai të pllakoste fshatin e tij në jug të Sudanit. Ndërsa shpërtheu konflikti rreth tyre, Bosso dhe familja e tij u larguan në Egjypt. Lai Nguyn është djali i një ish-veterani amerikan të Luftës së Vietnamit që krijoi lidhje me një grua vietnameze. Nguyn nuk e ka takuar anjëherë babanë e tij dhe provoi vite të izolimit dhe injorimit në Vietnam. Megjithëse të tmerrshme, historitë e tyre të fëmijërisë nuk janë të pashembullta për punëtorët në fabrikën Stickley të Mobiljeve në Syracuse të Nju Jorkut. Në mes të një fuqie punëtore prej më shumë se një mijë vetësh, disa qindra janë imigrantë. Të gjithë punojnë për Aminy Audi që ka në pronësi kompaninë me bashkëshortin e saj. Me origjinë nga Libani, ajo la çdo gjë atje kur vendi hyri në luftë civile në vitet 1970. Humbi të vëllanë në ato luftime. Kjo pjesë e shtetit të Nju Jorkut midis qyteteve Utica dhe Syracuse është shtëpi për dhjetra mijëra refugjatë nga e gjithë bota. Ajo është një zonë mikëpritëse dhe tërheqëse për refugjatë si Krdzic që kërkonte një vend të qetë për të jetuar, larg nga konflikti prej të cilit shpëtoi. Sticley është një nga punëdhënësit e refugjatëve që kërkojnë punë në zonë. Është një biznes që ka mundur t’i rezistojë rënies ekonomike të krijuar nga humbja e indistrisë së prodhimit në zonë. Sticley ia atribuon mbijetesën pjesërisht forcës së saj punëtore. Ka pak kufij politikë apo kulturorë në fabrikë. Serbët punojnë krah për krah me boshnjakët, ashtu si etiopianët me somalezët, vietnamezët me kinezët. Disa nga punëtoret mendojnë se mundësia për të punuar këtu ka sjellë më shumë sesa një ndryshim në jetën e tyre – ajo i ka fuqizuar ata. Kur Stickley hapi një fabrikë në Vietnam disa vjet më parë, Nguyn ishte në gjendje të kthehej në vendin e saj këtë herë në moshë të pjekur dhe si amerikane. Për Mark Bosson, Syracuse është tani vendi i tij dhe Stickley është një punë të cilët do të dojë ta ketë për tërë jetën. ," thote ai. //ii